BMT Bosh Assambleyasida Xavfsizlik Kengashi a’zolarini veto qo‘yish huquqidan mahrum qilish masalasi ko‘riladi

25-sentabr kuni BMT Bosh Assambleyasida Xavfsizlik Kengashi a’zolarini qarorlarga yakka tartibda veto qo‘yish huquqidan mahrum qilish masalasi muhokama etiladi.

Bu haqda Ukraina telekanallaridan biridagi efirda mamlakat tashqi ishlar vaziri Pavel Klimkin ma’lum qildi, deb yozadi Korrespondent.net.
“Bu birinchi navbatda Xavfsizlik Kengashining doimiy a’zosi — Rossiyaga tegishlidir, u Ukrainadagi vaziyat bilan bog‘liq, o‘zi uchun manfaatli bo‘lmagan qarorlarga doimiy ravishda veto qo‘yib keladi”, — dedi u.
Eslatib o‘tamiz, 16-sentabrda BMT Bosh assambleyasining 69-sessiyasi rasman ochildi. An’anaviy umumiy muzokaralar 24-sentabr kuni boshlanib, 1-oktabrga qadar davom etadi.